喺 19 世紀後期，西方科學傳入咗大中華地區（包括嶺南）。呢個時候嘅翻譯者將「Physics」譯做「格致學」或者「格物學」。「格物致知」呢個詞源自於《禮記．大學》：「致知在格物，格物而後致知」－用白話講就係「如果要增進知識，必須要窮究事物嘅道理，唯有窮究事物嘅道理，先至可以增進知識」。呢句話指出咗明瞭事物係增進知識嘅關鍵方法。喺物理學嗰度成日會利用觀察、模擬、實驗、推論、演繹等嘅方法嚟獲得知識，所以一般都認為將「Physics」翻譯做「格致學」或者「格物學」有道理。